ai4bharat/Pralekha huggingface dataset:
वस्त्र मंत्रालय
श्री पीयूष गोयल ने जम्मू-कश्मीर के पहलगाम में 250 मिलीमीटर सीर जल आपूर्ति योजना का उद्घाटन किया
परियोजना से लगभग 10,000 लोगों को लाभ होगा
श्री पीयूष गोयल का दो दिवसीय जम्मू-कश्मीर दौरा संपन्न
यात्रा के दौरान ऐतिहासिक समझौता ज्ञापनों पर हस्ताक्षर किए गए
केंद्र शासित प्रदेश जम्मू-कश्मीर विकास और समृद्धि के पथ पर अग्रसर- श्री पीयूष गोयल
केंद्रीय वाणिज्य और उद्योग, उपभोक्ता कार्य और खाद्य तथा सार्वजनिक वितरण और वस्त्र मंत्री, श्री पीयूष गोयल की केंद्र सरकार के सार्वजनिक जनसम्पर्क कार्यक्रम के हिस्से के रूप में पहलगाम की दो दिवसीय यात्रा आज सम्पन्न हो गई।
केंद्रीय मंत्री ने गोल्फ कोर्स, पहलगाम में पहलगाम विकास प्राधिकरण की पर्यटक कुटिया का भी उद्घाटन किया। श्री गोयल ने हरित जम्मू-कश्मीर अभियान के बैनर तले चलाए जा रहे वन विभाग के देवदार पौधारोपण अभियान का उद्घाटन भी किया। अभियान के तहत कुल एक लाख पौधे लगाए जाएंगे। पौधरोपण के बाद की देखभाल के बारे में पूछताछ करते हुए श्री गोयल को अवगत कराया गया कि बाड़ लगाने और अन्य उचित निगरानी और देखभाल के उपाय किए गए हैं।
पहलगाम में एक सभा को संबोधित करते हुए, श्री पीयूष गोयल ने कश्मीर के लोगों को विकास प्रक्रिया में उनकी भागीदारी के लिए धन्यवाद दिया और पर्यटन गतिविधि को बढ़ावा देने के लिए उनके समर्पण की सराहना की। उन्होंने कहा कि विकास की दिशा में केंद्र शासित प्रदेश जम्मू-कश्मीर प्रशासन के ठोस प्रयासों का फल मिलना शुरू हो गया है। उन्होंने कहा कि देश और विदेश के निवेशक केंद्र शासित प्रदेश में निवेश करने के लिए उत्सुक हैं।
श्री गोयल ने पर्यटन परिदृश्य में विकास पर चर्चा की और यह देखकर प्रसन्नता व्यक्त की कि पहलगाम में पर्यटक गतिविधि तेज है। उन्होंने अधिक विदेशी पर्यटकों को आकर्षित करने के लिए पर्यटन बुनियादी ढांचे को बढ़ाने की आवश्यकता पर प्रकाश डाला।
केंद्रीय मंत्री श्री गोयल ने आज 250 मिलीमीटर सीर जलापूर्ति योजना का उद्घाटन किया। इस परियोजना से लगभग 10,000 लोगों को लाभ होगा और यह जल जीवन मिशन के तहत तीन महीने के भीतर पूरी हो जाएगी। उन्होंने विकास कार्यों की तीव्र गति की सराहना की और सभी घरों के लिए नल के पानी के प्रधानमंत्री के सपने को साकार करने की दिशा में काम करने के लिए अग्रिम पंक्ति के कार्यकर्ताओं की सराहना की।
श्री गोयल ने अकड़ पार्क स्थित राही शॉल इकाई का भी दौरा किया। उन्होंने स्थानीय कारीगरों के साथ बातचीत की और विभिन्न हस्तशिल्प जैसे जरी, सोजनी, टेपेस्ट्री आदि का भी निरीक्षण किया। श्री गोयल ने कारीगरों द्वारा किए जा रहे जटिल कार्यों की सराहना की। उन्होंने कहा कि कश्मीर के हस्तशिल्प प्रतीकात्मक कहानी बताते हैं और सरकार यह सुनिश्चित करने के लिए प्रतिबद्ध है कि यह कहानी दुनिया के सभी हिस्सों तक पहुंचे।
केंद्रीय मंत्री श्री गोयल ने मार्तंड में सूर्य मंदिर का भी दौरा किया। एक पहाड़ी के ऊपर स्थित, मंदिर कोणार्क और मोढेरा की तुलना में सबसे पुराने ज्ञात सूर्य मंदिरों में से एक है।
मंत्री महोदय ने जगह के ऐतिहासिक महत्व की सराहना करते हुए जिला प्रशासन को मंदिर का व्यापक प्रचार-प्रसार करने और इसे पर्यटन मानचित्र पर लाने के निर्देश दिए। उन्होंने ऐसे अन्य कम ज्ञात ऐतिहासिक स्थलों को पर्यटन मानचित्र पर लाने की आवश्यकता पर भी बल दिया।
इस अवसर पर वाणिज्य एवं उद्योग विभाग के प्रमुख सचिव, अनंतनाग के मंडल आयुक्त सहित जिला प्रशासन के अन्य अधिकारी उपस्थित थे।
प्रधानमंत्री कार्यालय
प्रधानमंत्री ने हिमाचल प्रदेश में परियोजनाओं के बारे में नागरिकों के सुझावों पर अपने विचार व्यक्त किये
प्रधानमंत्री श्री नरेन्द्र मोदी ने आज हिमाचल प्रदेश में परियोजनाओं के बारे में नागरिकों के सुझावों पर अपने विचार व्यक्त किये हैं। प्रधानमंत्री इन परियोजनाओं के लोकार्पण और शिलान्यास के लिए हिमाचल प्रदेश की यात्रा पर हैं।
प्रधानमंत्री ने एम्स बिलासपुर के लोकार्पण पर, जिसका शिलान्यास भी उन्होंने ही किया था, कहा:
प्रधानमंत्री ने राष्ट्रीय राजमार्ग-105 पर पिंजौर से नालागढ़ तक राजमार्ग को चार लेन के बनाने की 31 किलोमीटर लंबी व 1690 करोड़ रुपये की परियोजना पर कहा:
एमजी/एएम/जेके
(
संस्कृति मंत्रालय
राष्ट्रपति ने दमोह जिले  के सिंगोरगढ़ किले में संरक्षण कार्यों का शिलान्यास किया
राष्ट्रपति श्री रामनाथ कोविंद ने आज मध्य प्रदेश में दमोह जिले के संग्रामपुर गांव में सिंगोरगढ़ किले के संरक्षण कार्यों का शिलान्यास किया। राष्ट्रपति ने भारतीय पुरातत्व सर्वेक्षण के नए जबलपुर सर्कल का भी उद्घाटन किया। उन्होंने दमोह के संग्रामपुर गांव में राज्य स्तरीय जनजातीय सम्मेलन को संबोधित किया। इस कार्यक्रम का आयोजन संस्कृति मंत्रालय, भारत सरकार और मध्य प्रदेश के जनजातीय मामले विभाग द्वारा किया गया था।
इस अवसर पर मध्य प्रदेश की राज्यपाल श्रीमती आनंदी बेन पटेल, मुख्यमंत्री श्री शिवराज सिंह चौहान, केंद्रीय संस्कृति और पर्यटन मंत्री  श्री प्रहलाद सिंह पटेल, केंद्रीय इस्पात राज्य मंत्री श्री फग्गन सिंह कुलस्ते, मध्य प्रदेश के आदिम जाति कल्याण विभाग की मंत्री सुश्री मीना सिंह मांडवे और केंद्रीय नगरीय विकास और आवास विभाग के मंत्री श्री भूपेंद्र सिंह भी उपस्थित थे।
श्री कोविंद ने संग्रामपुर गांव में रानी दुर्गावती की प्रतिमा पर पुष्प अर्पित किए। कार्यक्रम के दौरान संग्रामपुर की ऐतिहासिक विरासत पर आधारित एक वीडियो फिल्म भी दिखाई गई। इसके साथ ही, एकलव्य विद्यालय के विद्यार्थियों ने रानी दुर्गावती की वीरगाथा पर सांस्कृतिक कार्यक्रम प्रस्तुत किया। शास्त्रीय गायक सोनक चट्टोपाध्याय की प्रस्तुति ने सभी को मोहित कर दिया। इस अवसर पर जनजातीय विभाग की पुस्तिका का विमोचन किया गया और राष्ट्रपति ने आदिवासी कलाकारों की वर्चुअल कक्षाओं के पोर्टल की भी शुरुआत की। इसके अलावा, प्रतिभाशाली आदिवासी विद्यार्थियों को राष्ट्रपति ने शंकर शाह और रानी दुर्गावती पुरस्कारों से सम्मानित किया।
लोगों को संबोधित करते हुए राष्ट्रपति ने कहा कि आदिवासी समुदाय का कल्याण और विकास पूरे देश के कल्याण और विकास से जुड़ा हुआ है। इसी सोच के साथ केंद्र एवं राज्य की सरकारों द्वारा जनजातियों के आर्थिक व सामाजिक विकास के लिए विभिन्न योजनाएं संचालित की जा रही हैं। उन्होंने कहा कि हम सबको मिलकर यह प्रयास करना चाहिए कि हमारे जनजातीय भाई-बहनों को आधुनिक विकास में भागीदारी करने का लाभ मिले और साथ ही, उनकी जनजातीय पहचान व अस्मिता अपने सहज रूप में बनी रहे। उन्होंने इस बात पर प्रसन्नता जताई कि मध्य प्रदेश में एकलव्य आदर्श आवासीय विद्यालयों के निर्माण और संचालन पर विशेष जोर दिया जा रहा है। आदिवासी छात्राओं के बीच साक्षरता और शिक्षा को बढ़ावा देने के लिए मध्य प्रदेश में बालिका शिक्षा परिसरों के निर्माण को प्राथमिकता दी जा रही है।
केंद्रीय संस्कृति और पर्यटन राज्य मंत्री  ने सिंगोरगढ़ किले के संरक्षण कार्यक्रम के उद्घाटन के लिए राष्ट्रपति को धन्यवाद दिया। मंत्री ने कहा कि यह एक ऐतिहासिक दिन बन गया है क्योंकि क्षेत्र में विकास के अवसरों की शुरुआत की गई है। उन्होंने कहा कि आदिवासी समुदाय के लोगों की प्रतिभा की बराबरी कोई नहीं कर सकता और हमें अपने ऐतिहासिक गौरव को वापस लाने के लिए मिलकर काम करना होगा।
इस भव्य आयोजन में दूर-दूर से आए हजारों लोग शामिल हुए जिसमें बड़ी संख्या में महिलाओं और बच्चों ने भी हिस्सा लिया। सांस्कृतिक कार्यक्रमों के दौरान उन्होंने शानदार प्रस्तुतियों का आनंद लिया।
वस्त्र मंत्रालय
वस्त्र मंत्रालय ने 160 करोड़ रुपये के कुल परिव्यय के साथ व्यापक हस्तशिल्प क्लस्टर विकास योजना को जारी रखने की मंजूरी दी
उत्पादन एवं निर्यात को बढ़ावा देने तथा स्थानीय कारीगरों और लघु एवं मध्यम उद्यमों  की व्यावसायिक जरूरतों को पूरा करने वाली योजना
समग्र विकास के लिए 10,000 से अधिक कारीगरों वाले बड़े हस्तशिल्प समूहों का चयन किया जाएगा
वस्त्र मंत्रालय ने 160 करोड़ रुपये के कुल परिव्यय के साथ व्यापक हस्तशिल्प क्लस्टर विकास योजना  को जारी रखने की मंजूरी दी है। यह योजना मार्च, 2026 तक जारी रहेगी। इस योजना के तहत हस्तशिल्प कारीगरों को बुनियादी ढांचागत सहायता, बाजार तक पहुंच, डिजाइन और प्रौद्योगिकी उन्नयन से जुड़ी सहायता आदि प्रदान की जाएगी।
सीएचसीडीएस का उद्देश्य विश्वस्तरीय बुनियादी ढांचा तैयार करना है, जो उत्पादन और निर्यात को बढ़ावा देने के लिए स्थानीय कारीगरों व लघु एवं मध्यम उद्यमों  की व्यावसायिक जरूरतों को पूरा करता हो। संक्षेप में, इन समूहों को स्थापित करने का मुख्य उद्देश्य कारीगरों और उद्यमियों को आधुनिक बुनियादी ढांचे, नवीनतम प्रौद्योगिकी व पर्याप्त प्रशिक्षण और मानव संसाधन विकास इनपुट, मार्केट लिंकेज और उत्पादन संबंधी विविधीकरण के साथ जुड़ाव युक्त विश्वस्तरीय इकाइयां स्थापित करने में सहायता करना है।
सीएचसीडीएस के तहत बेसलाइन सर्वे और गतिविधियों का लेखा-जोखा, कौशल प्रशिक्षण, उन्नत टूल किट, मार्केटिंग इवेंट, सेमिनार, प्रचार, डिजाइन कार्यशाला, क्षमता निर्माण आदि जैसे सॉफ्ट इंटरवेंशन प्रदान किए जाएंगे। इसके अलावा कामन सर्विस सेंटर, एम्पोरियम, कच्चे माल को रखने के लिए जगह, ट्रेड फैसिलिटेशन सेंटर, सामान्य उत्पादन केंद्र, डिजाइन और संसाधन केंद्र जैसे हार्ड इंटरवेंशन भी प्रदान किए जाएंगे।
एकीकृत परियोजनाओं का विकास उन केंद्रीय/राज्य हस्तशिल्प निगमों/स्वायत्त, निकाय-परिषद-संस्थान/पंजीकृत सहकारी समितियों/शिल्पकारों की उत्पादन कंपनी/पंजीकृत एसपीवी के माध्यम से किया जाएगा, जिनके पास आवश्यकतानुसार हस्तशिल्प क्षेत्र में अच्छा अनुभव है और जिन्होंने इसके उद्देश्य के अनुरूप डीपीआर  तैयार की हो।
लागत में कमी सुनिश्चित करने के लिए अलग-अलग जगहों के कारीगरों के बीच समन्वय करने, उनके जमीनी स्तर के उद्योग बनाने और उन्हें हस्तशिल्प क्षेत्र के लघु एवं मध्यम उद्यमों  से जोड़ने पर ध्यान दिया जाएगा। इस योजना के तहत समग्र विकास के लिए 10,000 से अधिक कारीगरों वाले बड़े हस्तशिल्प समूहों का चयन किया जाएगा।
अर्थव्यवस्था की बेहतरी सुनिश्चित करने के लिए अलग-अलग जगह पर फैले कारीगरों को एकजुट करने, जमीनी स्तर पर उनके उद्यमों का निर्माण करने और इन कारीगरों को हस्तशिल्प क्षेत्र के लघु एवं मध्यम उद्यमों  से जोड़ने पर ध्यान दिया जाएगा
राष्ट्रपति सचिवालय
राष्ट्रपति ने बुद्ध पूर्णिमा की पूर्व संध्या पर शुभकामनाएं दीं
राष्ट्रपति श्री राम नाथ कोविंद ने बुद्ध पूर्णिमा की पूर्व संध्या पर अपने संदेश में कहा है:- “बुद्ध पूर्णिमा के शुभ अवसर पर, मैं अपने सभी साथी, नागरिकों और पूरी दुनिया में भगवान बुद्ध के अनुयायियों को शुभकामनाएं देता हूं।
भगवान बुद्ध का संदेश हमें प्रेम, सत्य, करुणा और अहिंसा के साथ मानवता की सेवा करने के लिए प्रेरित करता है। उनका जीवन और आदर्श समानता, सद्भाव और न्याय जैसे शाश्वत मूल्यों में हमारे विश्वास को सुदृढ़ करता है।
ऐसे समय में, जब हम कोविड-19 के रूप में एक अभूतपूर्व संकट का सामना कर रहे हैं, हमें जरूरतमंद लोगों की मदद के लिए आगे आना चाहिए और इस तरह भगवान बुद्ध के दिखाए मार्ग पर चलना चाहिए। यह पवित्र त्योहार हमें भगवान बुद्ध की शिक्षाओं का पालन करने और हमारे बीच सद्भाव की भावना को मजबूत करने के लिए प्रेरित करता है।”
संदेश देखने के लिए यहां क्लिक करें
एएम/डीसी
(Visitor Counter : 267
उपभोक्ता कार्य, खाद्य एवं सार्वजनिक वितरण मंत्रालय
केंद्र सरकार ने अनिवार्य हॉलमार्किंग के दूसरे चरण को अधिसूचित किया, यह 01 जून, 2022 से लागू होगा
दूसरे चरण में सोने के आभूषणों/कलाकृतियों के लिए तीन अतिरिक्त कैरेट अर्थात 20, 23 और 24 कैरेट को शामिल किया जाएगा
सोने के आभूषण और कलाकृतियों  ऑर्डर, 2022 की अनिवार्य हॉलमार्किंग का दूसरा चरण 01जून, 2022 से लागू होगा।
अनिवार्य हॉलमार्किंग के दूसरे चरण में भारतीय मानक आईएस 1417 में उल्लिखित सोने के भूषणों/कलाकृतियों के लिए तीन अतिरिक्त कैरेट अर्थात 20, 23 और 24 कैरेट को शामिल किया जाएगा। इस चरण में 32 नए जिलों को शामिल किया जाएगा, जहां पहले चरण के क्रियान्वयन के बाद एक ‘परख एवं हॉलमार्क केंद्र ’ स्थापित किया गया है। जिलों की सूची बीआईएस की वेबसाइट www.bis.gov.in पर उपलब्ध है।
केंद्र सरकार ने 04 अप्रैल, 2022 को आदेश को अधिसूचित किया था।
बीआईएस 23 जून 2021 से देश के 256 जिलों में भारतीय मानक ब्यूरो द्वारा अनिवार्य हॉलमार्किंग के कार्यान्वयन में सफल रहा है, जिसमें हर दिन 3 लाख से अधिक सोने की वस्तुओं को एचयूआईडी के साथ हॉलमार्क किया जा रहा है।
बीआईएस ने एक आम ग्राहक को बीआईएस से मान्यता प्राप्त परख एवं हॉलमार्क केंद्र  में अपने बिना हॉलमार्क वाले सोने के आभूषणों की शुद्धता की जांच कराने की अनुमति देने का प्रावधान किया है।
एएचसी प्राथमिकता के आधार पर आम उपभोक्ताओं से सोने के आभूषणों का परीक्षण करेगा और उपभोक्ता को शुद्धता की रिपोर्ट प्रदान करेगा। उपभोक्ता को जारी की गई परीक्षण रिपोर्ट उपभोक्ता को उनके आभूषणों की शुद्धता के बारे में आश्वस्त करेगी और यदि उपभोक्ता अपने पास पड़े आभूषणों को बेचना चाहता है तो यह उपयोगी भी होगी।
सोने के 4 आभूषणों के लिए परीक्षण का शुल्क 200 रुपये है। सोने के 5 आभूषणों या अधिक के लिए लिए शुल्क 45 रुपये प्रति गहने रखा गया है।
उपभोक्ता सोने के आभूषणों के परीक्षण पर विस्तृत दिशानिर्देश और मान्यता प्राप्त परख और हॉलमार्किंग केंद्रों की सूची को बीआईएस वेबसाइट www.bis.gov.in के होम पेज के माध्यम से देख सकते हैं।
उपभोक्ता द्वारा खरीदे गए एचयूआईडी नंबर वाले हॉलमार्क वाले सोने के आभूषणों की प्रामाणिकता और शुद्धता को बीआईएस केयर ऐप में 'वेरीफाई एचयूआईडी' का उपयोग करके भी सत्यापित किया जा सकता है, जिसे प्ले स्टोर से डाउनलोड किया जा सकता है।
वित्त मंत्रालय
अहमदाबाद में आयकर विभाग का तलाशी अभियान
आयकर विभाग ने रियल इस्टेट डेवलपर ग्रुप और उस ग्रुप से जुड़े दलालों के खिलाफ 28 सितंबर को तलाशी और जब्ती की कार्रवाई की। इस कार्रवाई के दौरान 22 आवासीय और व्यापारिक परिसरों को खंगाला गया।
रियल इस्टेट ग्रुप पर छापेमारी के दौरान बड़ी संख्या में आपत्तिजनक दस्तावेज, कागजात, डिजिटल सबूत आदि बरामद किये गये और उन सबको जब्त कर लिया गया। इन सबूतों में ग्रुप के ऐसे कई लेन-देन का पता लगा, जिनका कोई हिसाब-किताब नहीं था। ये सारा लेन-देन तमाम वित्तवर्षों के दौरान किया गया था। दस्तावेजों से पता लगता है कि 200 करोड़ रुपये से ज्यादा की रकम को जमीन खरीदने में खर्च किया गया, जिसका कोई हिसाब नहीं है। इसके अलावा 100 करोड़ रुपये से अधिक रकम की जमीन की खरीद की नकद रसीदें भी मिलीं। इनका भी कोई हिसाब नहीं था। इन सारे कागजात को जब्त कर लिया गया है। पिछले कई वर्षों के दौरान खरीदी जाने वाली सम्पत्तियों के मूल दस्तावेज भी बड़ी संख्या में बरामद किये गये। साफ तौर पर ये सारे मूल दस्तावेज बेनामी हैं।
दलाल के यहां की गई छापेमारी में ऐसे दस्तावेज बरामद हुये हैं, जिनमें नकदी भुगतान और चेक से किये गये भुगतान का ब्योरा मिलता है। ये सारे भुगतान जमीन की खरीद-बिक्री वाले लेन-देन से सम्बंधित हैं। दस्तावेजों से पता चलता है कि सम्बंधित दलाल ने ही ये लेन-देन किये हैं।
बरामद दस्तावेजों से पता चलता है कि इन लेन-देन से रियल इस्टेट ग्रुप को 200 करोड़ रुपये से अधिक की बेहिसाब आय हुई है। इसी तरह दलालों के पास से जब्त किये गये दस्तावेजों से पता चलता है कि दस्तावेजों में दर्ज पक्षों को भी 200 करोड़ रुपये से अधिक की बेहिसाब आय हुई है। कुल मिलाकर तलाशी और जब्ती की कार्रवाई में 500 करोड़ रुपये से अधिक का बिना हिसाब-किताब वाला लेन-देन पकड़ा गया है।
तलाशी और जब्ती की कार्रवाई के दौरान 24 लॉकरों का भी पता चला, जिन्हें सील कर दिया गया है। अब तक लगभग एक करोड़ रुपये नकद और 98 लाख रुपये के जेवरात जब्त किये गये हैं।
तलाशी और जब्ती अभियान अभी चल रहा है तथा आगे और तफ्तीश जारी है।
वित्त मंत्रालय
आयकर विभाग ने गुरुग्राम में छापेमारीकी
आयकर विभाग द्वारा दिनांक 10-11.2021 को गुरुग्राम में दो समूहों पर छापेमारी और जब्ती का अभियान चलाया गया, जिसमें सेएक समूह रियल एस्टेट और हॉस्पिटैलिटी में जबकि दूसराऔजार और उपकरण निर्माण में शामिल है।
छापेमारी के दौरान रियल एस्टेट में बेहिसाब निवेश, बेहिसाब खरीद और बिक्री, स्टॉक में अंतर, शेल कंपनियों का अधिग्रहण, बेनामी संपत्तियां और लेनदेन, असुरक्षित फर्जी ऋण और शेयर आवेदन धन, पूंजीगत लाभ की चोरी आदि से संबंधित विभिन्न अपराधिक दस्तावेज और इलेक्ट्रॉनिक डेटा पाए गए और जब्त किए गए। इसके अलावा, इन समूहों में से एक समूह में परिवारिक सदस्यों द्वारा बिना किसी आवश्यक योग्यता या व्यापारों के प्रबंधन में भागीदारी के बिना वेतन और पारिश्रमिक के रूप में बड़ी मात्रा में रकम प्राप्त करने के साक्ष्य पाए गए और जब्त किए गए।
कुल 3.54 करोड़ रुपये नकद और 5.15 करोड़ रुपये मूल्य के आभूषण जब्त किए गए। कुल मिलाकर 18 बैंक लॉकरों पर रोक लगा दीगई है।
इन समूहों पर छापामारीकी कार्यवाही से 600 करोड़ रूपये की अनुमानित बेहिसाब आमदनी का पता चला है।
आगे की जांच चल रही है।
इस्पात मंत्रालय
आरआईएनएल ने होमी भाभा कैंसर अस्पताल और अनुसंधान केंद्र  विशाखापत्तनम के सहयोग से तंबाकू उपयोग के खतरों पर जागरूकता कार्यक्रम का आयोजन किया
डब्ल्यूएचओ-नो टोबैको अभियान के अनुरूप आजादी का अमृत महोत्सव समारोह के एक अंग के रूप में, विशाखापत्तनम स्टील प्लांट के विशाखा स्टील जनरल हॉस्पिटल  ने होमी भाभा कैंसर अस्पताल और अनुसंधान केंद्र  विशाखापत्तनम के सहयोग से आज एक जागरूकता कार्यक्रम का उक्कू क्लब के एमपी हॉल में आयोजन किया। इस कार्यक्रम उद्देश्य तंबाकू सेवन के खतरों के प्रति लोगों को जागरूक बनाना और तंबाकू मुक्त समाज को बढ़ावा देने से जुड़ा था।
जागरूकता कार्यक्रम का उद्घाटन आरआईएनएल के मुख्य प्रबंध निदेशक और मुख्य अतिथि श्री अतुल भट्ट किया। इस अवसर पर एचबीसीएच एंड आरसी के निदेशक डॉ उमेश महंतशेट्टी, आरआईएनएल के निदेशक, सीवीओ डॉ प्रकाश और प्रीवेन्टिव ऑन्कोलॉजी विभाग  के सहायक प्रोफेसर और जागरूकता कार्यक्रम में अतिथि वक्ता डॉ. डोलोरोसा फर्नांडीज की गरिमामय उपस्थिति में किया गया।
इस अवसर पर अपने संबोधन में, आरआईएनएल के अध्यक्ष एवं प्रबंध निदेशक श्री अतुल भट्ट ने व्यापक स्तर पर जागरूकता शिविरों और स्क्रीनिंग कार्यक्रमों को आयोजित करके कर्मचारियों और उनके परिवारों के बीच तंबाकू जनित बीमारियों की रोकथाम के लिए तंबाकू विरोधी कार्यक्रमों को मजबूती के साथ आगे बढ़ाने की आवश्यकता पर बल दिया। उन्होंने बच्चों से तंबाकू विरोधी अभियान को फैलाने में दूत बनने का आह्वान किया। उन्होंने सभी के हित में एक बहुत ही उपयोगी सत्र आयोजित करने के लिए वीएसजीएच के सामूहिक के प्रयासों की सराहना की।
अपने संबोधन में, अतिथि वक्ता डॉ डोलोरोसा फर्नांडीज ने कहा कि हमारे देश में बड़े पैमाने पर तंबाकू उपयोग के दुष्परिणाम स्वरूप मुंह के कैंसर के मामलों और उनसे संबंधित मृत्यु की संख्या में खासी वृद्धि हुई है, इसलिए इस मुद्दे के समाधान के लिए तंबाकू से संबंधित उत्पादों के उत्पादन, विपणन और उपयोग से संबंधित नीति में प्रभावी तरीके से परिवर्तन लाने की आवश्यकता है। उन्होंने तंबाकू उत्पादों की लत से बाहर निकलने और इससे देश के स्वास्थ्य और अर्थव्यवस्था पर होने वाले सकारात्मक प्रभाव के संदर्भ में भी सुझाव दिये।
सभी आमंत्रित गणमान्य व्यक्तियों और प्रतिभागियों ने "तंबाकू का उपयोग नहीं किए जाने" की शपथ ली। कार्यक्रम का समापन विभिन्न क्षेत्रों से जुड़े अनेक जीवनचर्या के मुद्दों पर प्रतिभागियों के साथ एक संवाद सत्र के साथ हुआ।
स्वास्थ्य एवं परिवार कल्याण मंत्रालय
कोविड-19 टीकाकरण पर नवीनतम जानकारी
देश भर में अब तक 16 लाख से अधिक स्वास्थ्य कर्मियोन को कोविड-19 का टीक लगाया जा चुका है
टीकाकरण अभियान के 9 वें दिन 5 राज्यों में शाम 7:30 बजे तक 31,466 लाभार्थियों को कोविड टीके लगाये गये
देशव्यापी कोविड-19 टीकाकरण कार्यक्रम के नौवें दिन पांच राज्यों में 31,000 से अधिक स्वास्थ्य कर्मचारियों को टीके लगाये गये हैं।
इन राज्यों में आज शाम 7.30 बजे तक 31,466 लाभार्थियों को टीका लगाया गया था। हरियाणा में 907 लोगों को, कर्नाटक में 2,472, पंजाब में 1,007, राजस्थान में 24,586) और तमिलनाडु में 2,494 स्वास्थ्य कर्मियों को टीके लगाये जा चुके थे। आज शाम 6.30 बजे तक टीकाकरण के 693 सत्र आयोजित किए गए थे।
अस्थाई रिपोर्ट के अनुसार, 28,613 सत्रों के दौरान कोविड-19 का टीका लगवाने वाले स्वास्थ्य कर्मियों की संख्या 16 लाख से अधिक हो गई है। आज शाम 7.30 बजे तक टीकाकरण के लाभार्थियोन की संख्या 16,13,667 से अधिक हो गई है।
आज देर रात तक अंतिम रिपोर्ट प्राप्त हो जाएगी।
|
|
क्रम संख्या
|
|
राज्य/केंद्र शासित प्रदेश
|
|
टीकाकरण के लाभार्थी
|
|
1
|
|
अंडमान और निकोबार द्वीप समूह
|
|
1998
|
|
2
|
|
आंध्र प्रदेश
|
|
1,47,030
|
|
3
|
|
अरुणाचल प्रदेश
|
|
6,511
|
|
4
|
|
असम
|
|
13,881
|
|
5
|
|
बिहार
|
|
76,125
|
|
6
|
|
चंडीगढ़
|
|
1502
|
|
7
|
|
छत्तीसगढ़
|
|
28,732
|
|
8
|
|
ददरा और नगर हवेली
|
|
345
|
|
9
|
|
दमण और दीव
|
|
283
|
|
10
|
|
दिल्ली
|
|
25,811
|
|
11
|
|
गोआ
|
|
1561
|
|
12
|
|
गुजरात
|
|
78,466
|
|
13
|
|
हरियाणा
|
|
72,204
|
|
14
|
|
हिमाचल प्रदेश
|
|
13,544
|
|
15
|
|
जम्मू-कश्मीर
|
|
11,647
|
|
16
|
|
झारखंड
|
|
14,806
|
|
17
|
|
कर्नाटक
|
|
1,91,443
|
|
18
|
|
केरल
|
|
53,529
|
|
19
|
|
लद्दाख
|
|
558
|
|
20
|
|
लक्षद्वीप
|
|
633
|
|
21
|
|
मध्य प्रदेश
|
|
38,278
|
|
22
|
|
महाराष्ट्र
|
|
99,885
|
|
23
|
|
मणिपुर
|
|
2319
|
|
24
|
|
मेघालय
|
|
2236
|
|
25
|
|
मिज़ोरम
|
|
3979
|
|
26
|
|
नगालैंड
|
|
3,443
|
|
27
|
|
ओडिशा
|
|
1,52,371
|
|
28
|
|
पुद्दुचेरी
|
|
1478
|
|
29
|
|
पंजाब
|
|
31,326
|
|
30
|
|
राजस्थान
|
|
91,856
|
|
31
|
|
सिक्किम
|
|
960
|
|
32
|
|
तमिलनाडु
|
|
61,720
|
|
33
|
|
तेलंगाना
|
|
1,10,031
|
|
34
|
|
त्रिपुरा
|
|
14,252
|
|
35
|
|
उत्तर प्रदेश
|
|
1,23,761
|
|
36
|
|
उत्तराखंड
|
|
10,514
|
|
37
|
|
पश्चिम बंगाल
|
|
84,505
|
|
38
|
|
विविध
|
|
40,144
|
|
कुल योग
|
|
16,13,667
कोविड टीकाकरण अभियान के नौवें दिन सुबह 7.30 बजे तक केवल टीकाकरण के केवल 10 लाभार्थियों में टीका लगवाने के बाद दुष्प्रभाव की सूचना प्राप्त हुई है।
विज्ञान एवं प्रौद्योगिकी मंत्रालय
भारतीय अनुसंधानकर्ताओं ने नोवेल कोरोना वायरस जीनोम सेक्वेंसिंग पर काम करना आरंभ किया
नोवेल कोरोना वायरस एक नया वायरस है और अनुसंधानकर्ता इसके विभिन्न पहलुओं को समझने का प्रयास कर रहे हैं। वैज्ञानिक एवं औद्योगिक अनुसंधान केंद्र  के दो संस्थान सेंटर आफ सेलुलर एंड मोलेकुलर बायोलोजी  हैदराबाद और इंस्टीच्यूट आफ जीनोमिक्स एंड इंटीग्रेटिव बायोलोजी , नई दिल्ली ने नोवेल कोरोना वायरस के समग्र जीनोम सेक्वेंसिंग पर एक साथ मिल कर काम करना आरंभ कर दिया है।
सीसीएमबी के निदेशक डा. राकेश मिश्र ने इंडिया साईंस वायर, डीएसटी की वरिष्ठ वैज्ञानिक ज्योति शर्मा के साथ बात करते हुए कहा, ‘ यह हमें वायरस के इवोलुशन, यह कितना डायनैमिक है और कितनी जल्द यह इमिटेट करता है, को समझने को सहायक होगा। यह अध्ययन हमें यह जानने में सहायता करेगा कि कितनी जल्द यह इवोल्व करता है और इसके भविष्य के क्या पहलू हो सकते हैं। ‘
समग्र जीनोम सेक्वेंसिंग किसी विशिष्ट आर्गेनिज्म के जीनोम के संपूर्ण डीएनए सेक्वेंस को निर्धारित करने के लिए प्रयुक्त प्रणाली है। नवीनतम कोरोना वायरस के सेक्वेंसिंग के दृष्टिकोण में उन रोगियों से नमूना लेना, जो पोजिटिव पाए जाते हैं और इन नमूनों को किसी सेक्वेंसिंग केंद्र में भेजना शामिल है।
जीनोम सेक्वेंसिंग के अध्ययन के लिए बहुत बड़ी संख्या में नमूनों की आवश्यकता होती है। डा. मिश्र ने कहा कि, ‘ बिना अधिक आंकड़ों के आप ऐसे निष्कर्ष निकाल सकते हैं जो सही नहीं हो सकते हैं। वर्तमान में हम अधिक से अधिक सेक्वेंसिंग जमा कर रहे हैं और जैसे ही हमारे पास कुछ सौ सेक्वेंसिंग हो जाएंगे, हम इस वायरस के कई जैविक पहलुओं से कई निष्कर्ष निकालने में सफल हो जाएंगे। ‘
प्रत्यक संस्थान के तीन से चार लोग लगातार समग्र जीनोम सेक्वेंसिंग पर कार्य कर रहे हैं। अगले तीन से चार सप्ताहों में अनुसंधानकर्ता कम से कम 200-300 आइसोलेट्स प्राप्त करने में सक्षम हो जाएंगे और यह जानकारी हमें इस वायरस के व्यवहार के बारे में कुछ और निष्कर्ष बताने में सहायक होगी। इस प्रयोजन के लिए नेशनल इंस्टीच्यूट आफ विरोलोजी , पुणे से भी आग्रह किया गया है कि हमें ऐसे वायरस दें जिन्हें विभिन्न स्थानों से आईसोलेट किया गया है। यह वैज्ञानिकों को संपूर्ण देश को कवर करने के लिए एक बड़ी और अधिक स्पष्ट तस्वीर उपलब्ध कराने में मदद करेगी। डा. मिश्र ने कहा कि इसके आधार पर वे अध्ययन कर सकते है कि यह वायरस कहां से आया है, किस स्ट्रेन में अधिक समानता, विविध म्युटेशन है और कौन सा स्ट्रेन कमजोर है और कौन सा स्ट्रेन मजबूत है। उन्होंने कहा कि, ‘ यह हमें इसे समझने और बेहतर आइसोलेशन रणनीतियों को कार्यान्वित करने का कुछ कार्यनीतिक सूत्र देगा। ‘
इसके अतिरिक्त, इस संस्थान ने परीक्षण क्षमता में भी वृद्धि की है। बड़ी संख्या में लोग जांच करवा रहे हैं और वे सामूहिक स्क्रीनिंग करवाएंगे। यह उन्हें पोजिटिव मामलों की संख्या की पहचान करने एवं उन्हें आइसोलेशन या क्वारंटाइन के लिए भेजने में सहायक होगा।
एएम/एसकेजे
(
गृह मंत्रालय
गृह राज्यमंत्री श्री जी किशन रेड्डी ने फिंगरप्रिंट निदेशको के 20वे अखिल भारतीय सम्मेलन का उद्घाटन किया
गृह राज्यमंत्री श्री जी किशन रेड्डी ने आज फिंगरप्रिंट निदेशको के 20वे अखिल भारतीय सम्मेलन का उद्घाटन किया। दो दिवसीय सम्मेलन का आयोजन राष्ट्रीय अपराध रिकॉर्ड ब्यूरो ने किया गया है। सम्मेलन में एनसीआरबी के निदेशक श्री रामफल पवार, गृह मंत्रालय में संयुक्त सचिव श्रीमती पुण्य सलिल श्रीवास्तव और केंद्रीय पुलिस संगठनो,राज्यो और संघशासित प्रदेशो के वरिष्ठ पुलिस अधिकारियो ने भी भाग लिया। उद्घाटन समारोह में देश भर से 80 फिंगरप्रिंट विशेषज्ञो और प्रतिनिधि भी शामिल हुए।
श्री जी किशन रेड्डी ने अपने संबोधन में फिंगरप्रिंट के महत्व पर ध्यान केंद्रित करते हुए एनसीआरबी की राष्ट्रीय स्वचालित फिंगरप्रिंट पहचान प्रणाली शुरू करने के लिए प्रयासो की सराहना की। एनएएआईएस नेटवर्क आधारित अखिल भारतीय प्रणाली है जो विभिन्न अपराधियो के फिंगरप्रिंट की रिकार्डिंग और इसे सांझा करने में मदद करेगा। उन्होंने इस बात पर भी संतोष व्यक्त किया कि एनसीआरबी में केंद्रीय फिंगरप्रिंट ब्यूरो अपराधियो के फिंगरप्रिंट रिकार्ड रखने के लिए सर्वश्रेष्ठ पद्धति का प्रयोग कर रहा है।
एनसीआबी के निदेशक श्री राम लाल पवार ने समारोह को संबोधित करते हुए कहा कि एनएएफआईएस के इस्तेमाल से पुलिस को तेजी से आपराधिक मामलो को सुलझाने में सहायता मिलेगी। उन्होंने राज्यो के फिंगरप्रिंट ब्यूरो में पर्याप्त मानव संसाधन होने की आवश्यकता पर जोर भी दिया। पवार ने कहा कि दो दिन के इस सम्मेलन के दौरान विचार-विमर्श से फिंगरप्रिंट सुविधा के अधिक इस्तेमाल होने और जांचकर्ताओ तक पहुंच पर प्रभाव पड़ेगा।
सम्मेलन को संबोधित करते हुए गृह मंत्रालय में संयुक्त सचिव श्रीमती पुण्य सलिल श्रीवास्तव ने शैक्षणिक संस्थानो और अंतर्राष्ट्रीय एंजेसियो के साथ सहयोग कर फिंगरप्रिंट विशेषज्ञो की क्षमता बढ़ाने पर जोर दिया।